Der har tirsdag omkring klokken 20:15 været et skyderi i nærheden af et julemarked i den centrale del af Strasbourg. Den nordjyske politiker, Rikke-Louise Karlsson, blev fanget i kaosset efter skudepisoden. Tirsdag ved 23-tiden meldes der om to dræbte og 11 sårede. Her af skulle de syv være i kritisk tilstand, skriver tv2.dk. Rikke-Louise Karlsson er medlem af Europa-parlementet, som blandt andet holder til i den franske by Strasbourg. Opdateret 12/12 klokken 07.16 Mindst tre personer er dræbt, 12 personer er såret. Ifølge fransk politi er seks af de sårede i kritisk tilstand, skriver tv2.dk. Politiet jagter stadig gerningsmanden, der står bag skyderiet mod et julemarked i det centrale Strasbourg tirsdag aften. Politiet har identificeret gerningsmanden, der er en 29-årig mand fra Strasbourg, som politiet havde på en overvågningsliste over mulige ekstremister, skriver tv2.dk. Her kan du læse, hvad den nordjyske politiker har skrevet på sin Facebook.

Opsummering:
En nordjysk politiker blev fanget i kaosset i Strasbourg, der fulgte efter skudepisoden.